Fit-12 ta' Diċembru 2017, il-Kunsill qabel dwar il-pożizzjoni tiegħu (approċċ ġenerali) dwar ir-regolament propost tal-Parlament Ewropew u tal-Kunsill li jistabbilixxi l-Programm Ewropew għall-Iżvilupp fl-Industrija tad-Difiża (EDIDP). Is-sigurtà Ewropea hija prijorità ewlenija għaċ-ċittadini tagħna. Bi qbil ma' dan issa hemm żieda reali fil-kooperazzjoni għad-difiża fost il-membri tal-UE. Il-Programm Ewropew għall-Iżvilupp fl-Industrija ser jagħmel l-industrija tad-difiża tagħna aktar kompetittiva u innovattiva. Dan huwa kruċjali kemm għas-sigurtà taċ-ċittadini tagħna kif ukoll għall-vijabbiltà tal-industrija tagħna. Jüri Luik, Ministru għad-Difiża, il-presidenza Estonjana tal-Kunsill. L-iskop ta' dan ir-regolament, li huwa parti integrali tal-Fond Ewropew għad-Difiża, huwa li jistabbilixxi programm bil-għan li jappoġġa l- kapaċità għall- kompetittività l-innovazzjoni tal-industrija tad-difiża tal-UE b'baġit ta' 500 miljun euro għall-2019-2020. Il-Kunsill qabel b'mod ġenerali mal-objettivi u l-elementi ewlenin tar-regolament propost. Fl-approċċ ġenerali tiegħu, il-Kunsill b'mod partikolari għandu l-għan li jinċentiva l-parteċipazzjoni transfruntiera tal-intrapriżi żgħar u ta' daqs medju (SMEs) u l-kumpaniji b'kapitalizzazzjoni medja (Midcaps) fil-programm propost. Il-passi li jmiss In-negozjati mal-Parlament Ewropew mistennija jibdew fl-2018, bil-ħsieb li l-ewwel proġetti ta' kapaċità jiġu ffinanzjati fl-2019. Kooperazzjoni fl-UE dwar is-sigurtà u d-difiża Ara l-paġna tal-laqgħa